b'\n_START_ARTICLE_\nLovran\n_START_SECTION_\nZgodovina\n_START_PARAGRAPH_\nLovran se pod imenom Laurina prvi\xc4\x8d omenja v 7. stol. Leta 1275 pride pod oblast pazinskih grofov, nato gori\xc5\xa1kih knezov in nazadnje Habsbur\xc5\xbeanov. V \xc4\x8dasu vojn uskokov z Bene\xc4\x8dani je Lovran dvakrat pogorel (1599 in 1614). Na vratih v obzidju, ki so odprta proti morju so \xc5\xa1e vidni ostanki dvi\xc5\xbenega mostu. Glavni trg s srednjeve\xc5\xa1kim stolpom in romanskim zvonikom obkro\xc5\xbeajo baro\xc4\x8dne hi\xc5\xa1e. \xc5\xbdupnijska cerkev je bila postavljena v 14. stol., raz\xc5\xa1irjena pa v 17. in 18. stol. Ob obali stoji romanska cerkvica, ki je bila kasneje prezidana v gotskem slogu. V cerkvici so ostanki poznogotskih fresk in kamnita plo\xc5\xa1\xc4\x8da, z napisi v glagolici.'